**Bidra med data, erfaringer og kunnskap til databasen!**

Vi på TØI har laget en pilot for en database for samling og deling av erfaringer med effekter av ulike typer endringer i kollektivsystemet på passasjertall, fremføringshastighet, mm. Vi inviterer alle med på dugnaden med å samle og dele data. Det viktigste kravet til ting som skal med er at det finnes data som beskriver effekter/ resultater av det som er gjennomført – altså data (for eksempel passasjertall) fra før og etter tiltak. Dersom dere har fått gjennomført evalueringer av tiltak, er det helt supert om det kan overføres til et ‘tiltaksark’ og inkluderes i databasen.

Dere kan bidra med å fylle ut mal for tiltaksark (det er fint dersom formateringene beholdes – hvis ikke må vi tilbakestille dem etterpå) og sender utfylt skjema til Aud Tennøy, [ate@toi.no](mailto:ate@toi.no). Ta gjerne kontakt dersom noe er uklart. Se gjerne på tiltaksarkene som ligger i databasen for inspirasjon.

**Mal for tiltaksark**

|  |  |
| --- | --- |
| **Tiltak** | **Navn på tiltak/ kategori og by** |
| **Oppsummert** | Kort oppsummering av endringer og effekter |
| **Rapport/offentlig dokument** | Hvis det finnes – lenke til rapporter eller offentlig dokumenter om effekter av tiltaket |
| **Kategori** | F.eks. Takstendring, bomring, ruteendring e.l |
| **Beskrivelse** | En beskrivelse av tiltaket, hva og hvorfor, hva er ønsket effekt |
| **Aktører** | Hvem har ansvar og er involvert |
| **Kontakt ang. data** | Hvem kan kontaktes ved spørsmål om data |
| **Bykontekst** | Innbyggertall, andre relevante ting |
| **Kollektivsystem** | F.eks. Lokal buss, ekspressbuss, bane, tog, båt |
| **Endring** | Type endring, feks frekvens, oppretting av rute, omgjøring fra bilfelt til kollektivfelt |
| **Endring gjelder** | Mer konkrete og detaljerte beskrivelser |
| **Varighet** | Når endringene ble gjennomført |
| **Type data** | For eksempel passasjertall, fremføringshastighet, eller annet |
| **Metode datainnsamling** | Hvordan data er samlet inn, for eksempel billettsalg, APC, hastighetsmålinger, mv. og hvem som har samlet inn data |
| **Målbare effekter** | For eksempel. passasjertall utvikling, fremføringshastighet utvikling |
| **Ikke målbare effekter** | Annet som dere mener er viktig å få med |
| **Økonomi** | Hvis tilgjengelig: Hvilke kostnader er forbundet med tiltaket? Ser man ander positive effekter på økonomien (f.eks. at man på sikt har tapt mindre enn forventet pga. økt effektivitet og økt billettsalg)? |
| **Usikkerhet** | Hvis relevant: Usikkerheter rundt datainnsamling, resultater, el.l. både i før- og etter-undersøkelse som gjør konklusjonene mindre sikre. F.eks. data samlet inn på ulike måte/ulike årstider/ulike busslinjer, mv. |